
sektorju
 

Datum: 	15. 7. 2026

Zadeva: 	Pojasnilo glede sprememb poročanja v ISPAP zaradi uveljavitve Zakona o plačah in drugih prejemkih javnih uslužbencev in funkcionarjev, povezanih z delom v tujini (ZPPJUFT)

	
Z uveljavitvijo Zakona o plačah in drugih prejemkih javnih uslužbencev in funkcionarjev, povezanih z delom v tujini (Uradni list RS, št. 12/26; v nadaljevanju: ZPPJUFT) se uvaja enotna ureditev področja plač in drugih prejemkov javnih uslužbencev in funkcionarjev, povezanih z delom v tujini.

ZPPJUFT ureja način določanja plač in drugih prejemkov:
· javnih uslužbencev, ki so napoteni na delo v tujino,
· funkcionarjev, ki so napoteni na delo v tujino in jim v času napotitve funkcija miruje,
· državnih tožilcev, ki so imenovani za nacionalnega predstavnika, namestnika nacionalnega predstavnika ali pomočnika nacionalnega predstavnika v Agenciji Evropske unije za pravosodno sodelovanje v kazenskih zadevah (Eurojust), za čas opravljanja navedene funkcije v tujini.

V skladu z 9. členom ZPPJUFT je plača napotene osebe sestavljena iz osnovne plače[footnoteRef:1], dela plače za delovno uspešnost[footnoteRef:2] in dodatkov[footnoteRef:3]. Poleg plače ZPPJUFT ureja tudi druge prejemke, ki so povezani s posebnostmi opravljanja dela oziroma funkcije v tujini.  [1:  Osnovna plača napotene osebe je vezana oziroma enaka osnovni plači, ki je določena v skladu z zakonom, ki ureja skupne temelje sistema plač v javnem sektorju, na delovnem mestu, ali funkciji, ki jo zaseda v Republiki Sloveniji ob napotitvi na delo v tujino.]  [2:  Javni uslužbenci, napoteni na delo v tujino, so upravičeni tudi do dela plače za delovno uspešnost v skladu s splošno ureditvijo sistema plač v javnem sektorju, razen če ZPPJUFT določa drugače.]  [3:  Napotenim osebam pripadajo dodatki za zahtevnost dela v tujini, položajni dodatek, dodatek za dodatne naloge ter dodatki za delovno dobo in strokovne kvalifikacije (dodatek za specializacijo, magisterij ali doktorat) pod pogoji in v višini, določeni z veljavnimi predpisi. Pri tem zakon določa posebnosti glede upravičenosti funkcionarjev do posameznih dodatkov. Prav tako določa, da napotena oseba ni upravičena do dodatkov v delu, v katerem za isti namen že prejema plačilo iz drugega naslova, oziroma ji v primeru nižjega prejetega zneska pripada le razlika do višine dodatkov, določenih po ZPPJUFT.] 


Na podlagi ZPPJUFT sta bila sprejeta podzakonska predpisa:
· Uredba o enotni metodologiji in obrazcih za obračun in izplačilo plač v javnem sektorju (Uradni list RS, št. 805/26; v nadaljevanju: Uredba), ki določa metodologijo za obračun ter poročanje plač v javnem sektorju,[footnoteRef:4] ter  [4:  Šifrant vrst izplačil, ki se uporablja pri izplačilu plač in drugih stroškov dela, z dne 12. 6. 2026 je na podlagi 3. člena Uredbe objavljen na spletni strani MNZJU (portal gov.si; Povezava: Sifrant_vrste_izplacil_010-926/2025-3130-8). ] 

· Pravilnik o metodologiji za posredovanje in analizo podatkov o plačah, drugih izplačilih in številu zaposlenih v javnem sektorju, ki določa način posredovanja, strukturo in vsebino podatkov za potrebe informacijskega sistema ISPAP (Uradni list RS, št. 806/26; v nadaljevanju: Pravilnik).

Zaradi izvajanja določb ZPPJUFT ter navedenih podzakonskih predpisov se v ISPAP uvajajo novi podatkovni elementi, ki omogočajo evidentiranje podatkov, potrebnih za pravilno izvajanje ureditve plač in drugih prejemkov, povezanih z delom v tujini.

Novi podatkovni elementi (uporaba: 1. 6. 2026)
Z374 – indikator: delo v Republiki Sloveniji, delo v tujini
Namenjen je opredelitvi kraja opravljanja dela in omogoča razlikovanje med obračuni plač za delo, opravljeno v Republiki Sloveniji, ter obračuni plač za delo, opravljeno v tujini.
V obdobju do predvidoma 1. oktobra 2026 podatek Z374 ni obvezen element strukture XML datoteke. Po preteku tega obdobja bo Z374 postal obvezen element strukture XML, zato bo njegovo poročanje obvezno pri vseh obračunih plač, in sicer z vrednostjo 1 za delo v Republiki Sloveniji oziroma z vrednostjo 2 za delo v tujini.

Z375 – Količnik delovnega mesta, naziva ali funkcije za delo v tujini
Vrednosti količnikov so določene v prilogi Uredbe o plačah in drugih prejemkih javnih uslužbencev in funkcionarjev, povezanih z delom v tujini (Uradni list RS, št. 713/26). Količnik se uporablja pri določitvi dodatka za zahtevnost dela v tujini, ki se izračuna tako, da se vrednost 1. plačnega razreda iz plačne lestvice, določene z zakonom, ki ureja skupne temelje sistema plač v javnem sektorju, pomnoži s količnikom posameznega delovnega mesta, naziva oziroma funkcije v tujini.

Z376 – razlika primerljivih zneskov plače in drugih prejemkov
Z376 je namenjen evidentiranju razlike med primerljivim zneskom plače in drugih prejemkov po ureditvi, ki se je uporabljala pred začetkom uporabe ZPPJUFT, in primerljivim zneskom plače in drugih prejemkov, določenim v skladu z ZPPJUFT. Uporablja se za napotene osebe, ki so bile ob začetku uporabe zakona že napotene na delo v tujino, in omogoča izvedbo primerjave prejemkov po prejšnji in novi ureditvi. Če je primerljivi znesek po prejšnji ureditvi višji od primerljivega zneska po ZPPJUFT, se razlika upošteva pri izplačilu v skladu s prehodnimi določbami ZPPJUFT, s čimer se zagotavlja ohranitev primerljive ravni prejemkov ob prehodu na novo ureditev.

Z451 – indeks življenjskih stroškov
Z451[footnoteRef:5] predstavlja podatek o indeksu življenjskih stroškov za posamezen kraj napotitve v tujini, ki se uporablja pri določitvi odmene za višje življenjske stroške v tujini. Do odmene je napotena oseba upravičena v primerih, ko življenjski stroški v kraju napotitve presegajo življenjske stroške v Republiki Sloveniji, kar se ugotavlja na podlagi primerjave indeksa življenjskih stroškov za kraj napotitve z indeksom za Ljubljano. Višina odmene se določi v skladu z določbami ZPPJUFT in veljavnimi vrednostmi indeksov življenjskih stroškov. [5:  Z uveljavitvijo ZPPJUFT se spreminja namen uporabe podatka o indeksu življenjskih stroškov, kar se odraža tudi v spremembi šifre podatka v Uredbi (Z450 se črta in se doda nov izraz Z451). Po prejšnji ureditvi je indeks življenjskih stroškov (Z450) predstavljal element za izračun plače za delo v tujini, saj se je uporabljal kot faktor pri določitvi osnovne plače za delo v tujini. Po novi ureditvi se indeks življenjskih stroškov (Z451) ne uporablja za izračun plače za delo v tujini, temveč predstavlja podatek za ugotavljanje upravičenosti do odmene za višje življenjske stroške v kraju napotitve v tujini ter za določitev višine navedene odmene v skladu z določbami ZPPJUFT.] 



Novi podatkovni elementi se poročajo v sklopu podatkov o delovnem mestu. Uporabniki sistema ISPAP so dolžni zagotoviti, da so XML datoteke pripravljene v predpisani strukturi ter da so vsi posredovani podatki vsebinsko in tehnično usklajeni z tehnično dokumentacijo AJPES. Poročanje podatkov se mora izvajati v skladu z navedeno dokumentacijo in z navodili, ki jih AJPES objavlja na svoji spletni strani (www.ajpes.si).

Kontroli 1010 in 1011 sta uvedeni kot tehnični mehanizem v informacijskem sistemu ISPAP z namenom zagotavljanja pravilnosti in skladnosti poročanih podatkov pri Z370 in Z371 ter Z372. 

Kontrola 1010 preverja pravilnost poročanja podatkov pri elementih:

Z370 – šifra funkcije ali delovnega mesta (<SifraDM>), pri katerem se poroča šifra funkcije oziroma delovnega mesta, ki jo je napotena oseba zasedala v Republiki Sloveniji ob napotitvi na delo v tujino. Pri tem se ne poročajo šifre delovnih mest za delo v tujini, temveč šifre iz veljavnih šifrantov za delovna mesta v Republiki Sloveniji (FDMN in DM javna dela).

Z371 – Šifra naziva (<SifraNaziv>), pri katerem se poroča naziv, ki ga je napotena oseba zasedala v Republiki Sloveniji ob napotitvi na delo v tujino.


Kontrola 1011 preverja pravilnost poročanja podatka pri elementu:

Z372 – referenčna šifra funkcije, delovnega mesta ali naziva (<ReferencnaSifraDM>), pri katerem se poroča šifra funkcije, delovnega mesta oziroma naziva, ki se uporablja za delo v tujini. Pri tem se preverja, da so poročane šifre vsebovane v šifrantu DMN tujina_ZPPJUFT.
Kontroli 1010 in 1011 sta uvedeni z namenom zagotavljanja pravilnega poročanja podatkov v skladu z določbami ZPPJUFT ter zagotavljanja ustrezne povezave med šifro funkcije ali delovnega mesta ter šifro naziva in referenčno šifro funkcije, delovnega mesta ali naziva za delo v tujini. 

Validacija se izvaja za vsako poročano izplačilo, glede na leto in mesec obračuna izplačila (podatka <MesObr> in <LetoObr> iz sklopa »Podatki o izplačilu bruto plače in nadomestil za obdobje obračuna«).

V primeru sprememb, nastalih v času napotitve (npr. napredovanje v višji plačni razred v skladu z drugim odstavkom 10. člena ZPPJUFT), je treba zagotoviti, da se te spremembe ustrezno odražajo pri poročanju vseh podatkov, ki se nanašajo na funkcijo oziroma delovno mesto, ki ga napotena oseba zaseda v Republiki Sloveniji.

Primer pravilnega poročanja podatkov v sistemu ISPAP za junij 2026: 
Primer: Javni uslužbenec je do vključno 31. 5. 2026 v Republiki Sloveniji zasedal delovno mesto C027002 – Sekretar, v nazivu 2 – Sekretar (TR VII/2) (plačni razred javnega uslužbenca = 35). S 1. 6. 2026 je bil napoten na delo v tujino (London), kjer opravlja delo na delovnem mestu TC27109 – Sekretar (TR VII/2).

V nadaljevanju je prikazano poročanje dodatka za zahtevnost dela v tujini in odmene za višje življenjske stroške v tujini, ki ju je ta javni uslužbenec prejel v juniju 2026. 

Pri poročanju plač za junij 2026:
…..
<Obracunski ZapStev="1">
        <DSZapos>1111111</DSZapos>
…..
        <DelMesto ZapStev="1">
          <Maticna>1234567000</Maticna>
          <Z374>2</Z374>
          <SifraDM>C027002</SifraDM>
          <SifraNaziv>2</SifraNaziv>
          <ReferencnaSifraDM>TC27109</ReferencnaSifraDM>
          <Z375>5.25</Z375>
          <Z451>1.175</Z451>
          <PlacRazFJU>35</PlacRazFJU>
…..
<VrsteIzpl SifraVI="C" KodaVI="082">
<Opis>dodatek za zahtevnost dela v tujini</Opis>
<MesObr>06</MesObr>
<LetoObr>2026</LetoObr>
<StUr>176.00</StUr>
<StNormUr>174.00</StNormUr>
<BtoZnIzpl>6642.25[footnoteRef:6]</BtoZnIzpl> [6:  Vrednost 1. plačnega razreda iz plačne lestvice x količnik za DM TC27109 = 1265,19 EUR x 5,25 = 6.642,25 EUR)] 

…
<VrsteIzpl SifraVI="J" KodaVI="320">
<Opis>odmena za višje življenjske stroške v tujini</Opis>
<MesObr>06</MesObr>
<LetoObr>2026</LetoObr>
<StUr>176.00</StUr>
<StNormUr>174.00</StNormUr>
<BtoZnIzpl>1162.39 [footnoteRef:7]</BtoZnIzpl> [7:  Pod pogojem, da napotenemu javnemu uslužbencu ne pripadata odmena za nezaposlenega zakonca ali zunajzakonskega partnerja ter odmena za nepreskrbljene otroke, se višina odmene za višje življenjske stroške določi tako, da se znesek dodatka za zahtevnost dela v tujini pomnoži z delom indeksa življenjskih stroškov za kraj napotitve, ki presega indeks za Ljubljano (London: Indeks življenjskih stroškov Z451 (1. 6. 2026) = 1,175). Bruto znesek izplačila J320 = 6.642,25 EUR x (1,175 – 1) = 1.162,39 EUR.] 


V primeru sprememb, nastalih v času trajanja napotitve na delo v tujino (npr. napredovanje napotene osebe v višji plačni razred na delovnem mestu), se navedene spremembe ustrezno upoštevajo pri nadaljnjem poročanju podatkov v ISPAP. Podatki o napoteni osebi se za posamezno obdobje poročanja ne določajo zgolj na podlagi stanja ob začetku napotitve, temveč se upošteva dejansko stanje, veljavno v obdobju, za katero se podatki poročajo, vključno z vsemi spremembami, nastalimi v času trajanja napotitve (npr. sprememba plačnega razreda, druge spremembe podatkov).


Lep pozdrav,                                                                                           Peter Pogačar
                                                                                                              generalni direktor

